CELEX: 32006R0863
Language: fi
Date: 2006-06-13 00:00:00
Title: Komission asetus (EY) N:o 863/2006, annettu  13 päivänä kesäkuuta 2006 , AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien mukauttamisesta toimitusjaksolle 2005/2006

14.6.2006   
            
            
               FI
            
            
               Euroopan unionin virallinen lehti
            
            
               L 160/14
            
         
      KOMISSION ASETUS (EY) N:o 863/2006,
   annettu 13 päivänä kesäkuuta 2006,
   AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien mukauttamisesta toimitusjaksolle 2005/2006
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 (1) ja erityisesti sen 39 artiklan 6 kohdan,
   sekä katsoo seuraavaa:
   
               (1)
            
            
               Eräissä tariffikiintiöissä tai etuuskohtelusopimusten mukaisesti tapahtuvaa ruokosokerin tuontia koskevista yksityiskohtaisista soveltamissäännöistä markkinointivuosiksi 2003/2004, 2004/2005 ja 2005/2006 sekä asetusten (EY) N:o 1464/95 ja (EY) N:o 779/96 muuttamisesta 30 päivänä kesäkuuta 2003 annetun komission asetuksen (EY) N:o 1159/2003 (2) 9 artiklassa säädetään yksityiskohtaisista säännöistä CN-koodiin 1701 kuuluvien, valkoisena sokerina ilmaistujen tuotteiden tullivapaan toimitusvelvollisuuden alaisten määrien määrittämiseksi AKT-pöytäkirjan ja Intia-sopimuksen allekirjoittajamaista peräisin olevassa tuonnissa.
            
         
               (2)
            
            
               Kyseiset määrät on vahvistettu toimitusjaksolle 2005/2006 komission asetuksessa (EY) N:o 180/2006 (3).
            
         
               (3)
            
            
               AKT-pöytäkirjan 7 artiklan 1 ja 2 kohdassa määrätään yksityiskohtaisista säännöistä sellaisia tapauksia varten, joissa AKT-valtio jättää toimittamatta sovitun määrän.
            
         
               (4)
            
            
               Saint Kitts ja Nevisin sekä Trinidad ja Tobagon toimivaltaiset viranomaiset ovat ilmoittaneet komissiolle, että ne eivät pysty toimittamaan koko sovittua määrää eivätkä myöskään halua saada lisätoimitusaikaa.
            
         
               (5)
            
            
               Asianomaisten AKT-valtioiden kuulemisen jälkeen toimittamatta jäänyt määrä on siten jaettava uudelleen sen toimittamiseksi toimitusjakson 2005/2006 aikana.
            
         
               (6)
            
            
               Sen vuoksi on tarpeen kumota asetus (EY) N:o 180/2006 ja mukauttaa toimitusvelvollisuuden alaisia määriä toimitusjakson 2005/2006 osalta asetuksen (EY) N:o 1159/2003 9 artiklan 1 kohdan ja 2 kohdan c alakohdan mukaisesti.
            
         
               (7)
            
            
               Tässä asetuksessa säädetyt toimenpiteet ovat sokerin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Mukautetaan tämän asetuksen liitteen mukaisesti asetuksessa (EY) N:o 180/2006 vahvistetut, CN-koodiin 1701 kuuluvien, valkoisena sokerina ilmaistujen tuotteiden toimitusvelvollisuuden alaiset määrät AKT-pöytäkirjan ja Intia-sopimuksen allekirjoittajamaista peräisin olevassa tuonnissa toimitusjaksolla 2005/2006 kaikkien asianomaisten viejämaiden osalta.
   2 artikla
   Kumotaan asetus (EY) N:o 180/2006.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 178, 30.6.2001, s. 1. Asetus sellaisena kuin se on viimeksi muutettuna komission asetuksella (EY) N:o 39/2004 (EUVL L 6, 10.1.2004, s. 16).
   
      (2)  EUVL L 162, 1.7.2003, s. 25. Asetus sellaisena kuin se on viimeksi muutettuna asetuksella (EY) N:o 568/2005 (EUVL L 97, 15.4.2005, s. 9).
   
      (3)  EUVL L 29, 2.2.2006, s. 28.
   
      LIITE
      AKT-pöytäkirjan ja Intia-sopimuksen allekirjoittajamaista peräisin olevan etuuskohteluun oikeutetun sokerin toimitusvelvollisuuden alaiset määrät toimitusjaksolla 2005/2006 valkoisen sokerin ekvivalenttina ilmaistuina
      
                  AKT-pöytäkirjan ja Intia-sopimuksen allekirjoittajamaat
               
               
                  Toimitusvelvoitteet 2005/2006
               
            
                  Barbados
               
               
                  32 638,29
               
            
                  Belize
               
               
                  42 013,37
               
            
                  Kongo
               
               
                  10 225,97
               
            
                  Norsunluurannikko
               
               
                  10 772,81
               
            
                  Fidži
               
               
                  167 600,53
               
            
                  Guyana
               
               
                  161 497,20
               
            
                  Intia
               
               
                  10 781,10
               
            
                  Jamaika
               
               
                  120 692,78
               
            
                  Kenia
               
               
                  6 413,05
               
            
                  Madagaskar
               
               
                  14 217,02
               
            
                  Malawi
               
               
                  22 510,23
               
            
                  Mauritius
               
               
                  499 321,82
               
            
                  Mosambik
               
               
                  7 390,93
               
            
                  Uganda
               
               
                  0,00
               
            
                  Saint Kitts ja Nevis
               
               
                  785,00
               
            
                  Suriname
               
               
                  0,00
               
            
                  Swazimaa
               
               
                  118 464,53
               
            
                  Tansania
               
               
                  10 298,66
               
            
                  Trinidad ja Tobago
               
               
                  40 000,00
               
            
                  Sambia
               
               
                  8 470,78
               
            
                  Zimbabwe
               
               
                  31 870,71
               
            
                  Yhteensä
               
               
                  1 315 964,78